Okresná prokuratúra Košice II 
Mojmírova 5, 040 46 Košice 1 	

Sp. zn. : 2 Pv 289/12/8803	Košice II, 8.4.2013
EEČ : 2-64-120-2013

U Z N E S E N I E

Trestná vec:	obvinený XXXXX  
Zločin:	Krádež podľa § 212 odsek 2 písmeno bc Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátorka Okresnej prokuratúry Košice II
Podľa § 220 odsek 1 Trestného poriadku schvaľujem zmier uzavretý medzi: 
obvineným:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
a
poškodeným:
1.	XXXXX
	dátum narodenia: XXXXX
	trvalé bydlisko: XXXXX, XXXXX, Slovensko
Obsahom zmieru je:

1.	Obvinený vyhlasuje, že spáchal skutok, ktorý je predmetom tohto trestného stíhania, ospravedlnil sa poškodenému za skutok, ktorý spáchal a svoje konanie oľutoval. Podľa  vyjadrenia poškodeného tento nežiada náhradu škody.

2.	Obvinený zložil na účet Okresnej prokuratúry XXXXX XXXXX šekovou poukážkou čiastku vo výške 100,-€, z ktorej 50%, teda 50,-€ patrí štátu na peňažnú pomoc obetiam trestnej činnosti a zvyšok sumy, t.j. 50,-€ určil v prospech XXXXX

a.	Peňažná suma určená na všeobecne prospešné účely: 50,00 € 
b.	Suma odovzdaná štátu na peňažnú pomoc obetiam trestnej činnosti: 50,00 € 

a súčasne podľa § 215 odsek 1 písmeno g) Trestného poriadku zastavujem trestné stíhanie obvineného
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
realizované policajtom Odb.kriminálnej polície OR PZ  XXXXX pod spisovou značkou XXXXX
V trestnej veci vedenej proti obvinenému XXXXX pre prečin krádeže podľa § 212  ods. 2 písm. b/, písm. c/ Trestného zákona na tom  skutkovom  základe, že:

-	dňa 14.04.2012 v čase okolo 18.50 hod v Košiciach na chodníku pri obytnom bloku na ulici XXXXX odcudzil z ruky poškodenému XXXXX, nar. XXXXX mobilný telefón zn. XXXXX a následne si tento chcel ponechať násilím, poškodeného XXXXX fyzicky napadol, udieral ho do tváre päsťami, v čom mu prišil na pomoc aj ml. XXXXX, nar. XXXXX a ml. XXXXX, nar. XXXXX, pričom spolu ho udierali do oblasti tváre, pravého spánku, kopali kolenami do oblasti bedier na ľavej strana a do stehien, čím takto svojim konaním spôsobili poškodenému XXXXX poranenia s dobou liečenia do 7 dní.

Odôvodnenie: 
Uznesením vyšetrovateľa Okresného riaditeľstva PZ v XXXXX odboru kriminálnej polície, sp. zn. XXXXX zo dňa 15.04.2012 bolo podľa § 206 ods. 1 Trestného poriadku vznesené obvinenie pre zločin lúpeže podľa § 188 ods. 1, ods. 2 písm. d/ Trestného zákona na tom skutkovom základe, ako je to uvedené vo výrokovej časti tohto uznesenia. V priebehu vyšetrovania bolo preukázané,  že obvinený XXXXX  sa dopustil prečinu krádeže podľa § 212 ods. 2 písm. b/, písm. c/ Trestného zákona, a preto bola zmenená právna kvalifikácia.

	Preskúmaním na vec sa vzťahujúceho spisového materiálu som zistila, že v predmetnej trestnej veci sa koná o trestnom čine, na ktorý zákon ustanovuje trest odňatia slobody, ktorého horná hranica neprevyšuje hranicu stanovenú v ustanovení § 220 ods. 1 Trestného poriadku.

	Obvinený a poškodený vyslovili súhlas s uzavretím zmieru. Obvinený slobodne a vážne vyhlásil, že spáchal skutok, za ktorý je stíhaný, pričom svoje konanie oľutoval a ospravedlnil sa poškodenému za svoje protiprávne konanie. Poškodený od obvineného nežiada náhradu škody.

	Obvinený zložil na účet Okresnej prokuratúry XXXXX XXXXX finančnú čiastku vo výške 100,-€, pričom kópia dokladu o zaplatení tvorí súčasť zmieru.  Z uvedenej sumy určenej na všeobecne prospešné účely patrí štátu na peňažné pomoc obetiam trestnej činnosti najmenej 50%, kde obvinený určil sumu 50,-€ a zvyšok sumy, t.j. 50,-€ určil v prospech XXXXX

Poškodený súhlasil s uvedeným postupom.

 Účastníci dohody zhodne prehlásili, že zmier uzavreli slobodne, vážne, zrozumiteľne a určito.

Vzhľadom na povahu a závažnosť spáchaného činu, na mieru akou bol trestným činom dotknutý  verejný záujem, na osobu obvineného a na jeho osobné a majetkové pomery, som dospela k záveru, že takýto spôsob rozhodnutia je dostačujúci z hľadiska naplnenia účelu Trestného zákona, preto som rozhodla tak, ako je to uvedené vo výrokovej časti tohto uznesenia.

Poučenie: 
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Zuzana Pramuková-Kolesárová
prokurátorka